Anglaterra

Anglaterra es un pais que face parte del Regno Unite. Illo es situate sur le insula de Grande Britannia, del qual illo covere circa 62%, e plus de 100 insulas adjacente plus parve. Anglaterra divide un frontiera terrestre con Scotia al nord e un altere frontiera terrestre con Galles al west, e es alteremente circumferite per le Mar del Nord al est, le Canal del Manica al sud, le Mar Celtic al sud-west, e le Mar de Irlanda al west. Europa continental se trova al sud-est, e Irlanda al west. Al censo de 2021, le population esseva 56.490.048. Londra es simultaneemente le citate le plus grande e le capital. Altere citates include Birmingham, Leeds, Sheffield, Manchester, Liverpool e Bristol.

 Governo 
 Politica 
Anglaterra face parte del Regno Unite, un monarchia constitutional con un systema parlamentari. Il non ha havite un governamento de Anglaterra desde 1707, quando le Actos de Union 1707,[88] que implementava le terminos del Tractato de Union, unite Anglaterra e Scotia pro formar le Regno de Gran Bretania. Ante le union, Anglaterra esseva governate per su monarcha e le Parlamento de Anglaterra.

Anglaterra es governate directemente per le Parlamento del Regno Unite, etiam si altere paises del Regno Unite ha governamentos devolvite. Il ha havite debatte super como equilibrar isto in Anglaterra. Originalmente, esseva planificate que varie regiones de Anglaterra esserea devolvite, ma post le rejection del proposition per le North East in un referendum de 2004, isto non ha essite executate. In 2024, un organo intergovernmental solmente pro Anglaterra, cognoscite como le Consilio Mayoral pro Anglaterra, esseva establite pro reunir ministros del Governamento del Regno Unite, le Mayor de Londra e le leaderes de autoritates combinate.

In le Camera de Communes, que es le camera inferior del Parlamento Britannic basate al Palatio de Westminster, il ha 543 membros del parlamento (MPs) pro circunscriptiones in Anglaterra, del total de 650. Anglaterra es representate per 347 MPs del Partito Labour, 116 del Partito Conservative, 65 del Liberal Democrats, quatro pro Reform UK e quatro pro le Partito Verde de Anglaterra e Galles.

Lingua
Le lingua anglese nasceva in Anglaterra.
 Contatos 
Le regiones (o contatos) de Anglaterra include:

 Bedfordshire
 Buckinghamshire
 Cambridgeshire
 Cheshire
 Cornuallia
 Cumbria
 Derbyshire
 Devon
 Dorset
 Durham
 East Sussex
 Essex
 Gloucestershire
 Hampshire
 Herefordshire
 Hertfordshire
 Isle of Wight
 Kent
 Lancashire
 Leicestershire
 Lincolnshire
 Norfolk
 Northamptonshire
 Northumberland
 North Yorkshire
 Nottinghamshire
 Oxfordshire
 Rutland
 Shropshire
 Somerset
 Staffordshire
 Suffolk
 Surrey
 Warwickshire
 West Sussex
 Wiltshire
 Worcestershire

 Religion 
Le ecclesia establite de Anglaterra es le Ecclesia de Anglaterra, ecclesia matre del Communion Anglican. Il ha etiam un longe tradition catholic e un grande varietate de confessiones protestante "dissidente" (i.e. independente del Ecclesia de Anglaterra). Le methodismo, quakerismo e baptistas es de origine anglese.

Le immigration del seculo 20 ha establite grande communitates musulman, sikh e hindu in Anglaterra. Il ha anque un communitate judee assatis importante.

Hodie, le majoritate del gente anglese non frequenta ecclesias, ni altere domos de religion. Opiniones laic, spiritual ma non religiose, agnostic e athee son commun.
Galeria

 Vide etiam 
 Francis Drake
 John Wilkins

 Referentias 

Categoria:Anglaterra
Categoria:Regno Unite